ET Euroopa Liidu Teataja C 119/25

Prantsuse valitsuse teatis seoses Euroopa Parlamendi ja nõukogu direktiiviga 94/22/EÜ süsivesinike geoloogilise luure, uurimise ja tootmise lubade lubade andmis- ning kasutamistingimuste kohta (1)

(Arvamus vedelate või gaasiliste süsivesinike uurimise ainuõigusega tegevusloa ehk nn Gex'i loa taotlemise kohta)

(EMPs kohaldatav tekst)

(2008/C 119/08)

14. juunil 2007 esitasid äriühingud Egdon Resources (New Ventures) Ltd, registrijärgse aadressiga Suite 2, 90-96 High Street, Odiham, Hamphshire, RG29 1LP (Ühendkuningriik), Eagle Energy Limited, registrijärgse aadressiga 21 Beresford Avenue, East Twickenham, TW1 2PY (Ühendkuningriik) ja Nautical Petroleum Plc, registrijärgse aadressiga Parnell House, 25 Wilton Road, London SW1V 1YD (Ühendkuningriik) taotluse, mida parandati 7. jaanuaril 2008, viieaastase ainuõigusliku tegevusloa ehk nn Gex'i loa saamiseks vedelate ja gaasiliste süsivesinike uurimiseks ligikaudu 932 km2 suurusel alal, mis asub Haute Savoie', Ain'i ja Jura departemangude territooriumil.

Kõnealune tegevusluba kehtib järgmiste geograafiliste koordinaatidega maa-alal, kusjuures algmeridiaaniks on Pariisi meridiaan:

Punkt A: paralleeli 51,60 kraadi põhjalaiust lõikumispunkt Prantsusmaa ja Šveitsi vahelise piiriga

Punktid Pikkuskraad Laiuskraad B 4,00 kraadi idapikkust 51,60 kraadi põhjalaiust C 4,00 kraadi idapikkust 51,40 kraadi põhjalaiust D 3,90 kraadi idapikkust 51,40 kraadi põhjalaiust E 3,90 kraadi idapikkust 51,10 kraadi põhjalaiust F 4,30 kraadi idapikkust 51,10 kraadi põhjalaiust

Punkt G: meridiaani 4,30 kraadi idapikkust lõikumispunkt Prantsusmaa ja Šveitsi vahelise piiriga

Punktid A–G: Prantsusmaa ja Šveitsi vaheline piir

Kõnealune taotlus hõlmab osaliselt Euroopa Liidu Teatajas11. aprillil 2007. aastal avaldatud Moussières'i loa taotlusega kattuvat ala ning sellest välja jäävat ala. Ainult väljajääv ala on konkurentsile avatud. Ala on määratud järgmiste geograafiliste koordinaatidega (kraadides), kusjuures algmeridiaaniks on Pariisi meridiaan.

Punkt A: paralleeli 51,60 kraadi põhjalaiust lõikumispunkt Prantsusmaa ja Šveitsi vahelise piiriga

Punktid Pikkuskraad Laiuskraad B 4,00 kraadi idapikkust 51,60 kraadi põhjalaiust C 4,00 kraadi idapikkust 51,30 kraadi põhjalaiust D 3,90 kraadi idapikkust 51,30 kraadi põhjalaiust E 3,90 kraadi idapikkust 51,10 kraadi põhjalaiust F 4,30 kraadi idapikkust 51,10 kraadi põhjalaiust

Punkt G: meridiaani 4,30 kraadi idapikkust lõikumispunkt Prantsusmaa ja Šveitsi vahelise piiriga

Punktid A–G: Prantsusmaa ja Šveitsi vaheline piir

Taotluste esitamine ja loa andmise kriteeriumid

Algse taotluse ja konkureerivate taotluste esitajad peavad täitma tingimusi, mis on määratletud kaevandamise ja maa-aluse ladustamise õigust käsitleva 2. juuni 2006. aasta ministri määruse nr 2006-648 artiklites 4 ja 5 (Prantsuse Vabariigi Teataja, 3. juuni 2006).

Huvitatud ettevõtjad võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtlikult esitatud „Teatises süsivesinike kaevandamisõiguse saamise kohta Prantsusmaal” (avaldatud Euroopa Ühenduste Teatajas C 374, 30.12.1994, lk 11) ja kinnitatud ministri määrusega nr 2006-648 kaevandamise ja maa-aluse ladustamise õiguse kohta. Konkureerivad taotlused edastatakse kaevandamisküsimustega tegelevale ministrile allpool osutatud aadressil.

Otsused esialgse taotluse ja konkureerivate taotluste kohta vastavalt eespool nimetatud ministri määruse artiklis 6 määratletud kaevandamisloa andmise kriteeriumitele võetakse vastu hiljemalt 18. juuniks 2009.

Tingimused ja nõuded kaevandamise teostamise ja peatamise kohta

Taotlejatel palutakse lähtuda kaevandamisseaduse (code minier) artiklitest 79 ja 79.1 ning 2. juuni 2006. aasta ministri määrusest nr 2006-649, milles käsitletakse kaevandamistegevust, maa-alust ladustamist ning kaevandus- ja ladustamiskontrolli (Prantsuse Vabariigi Teataja, 3. juuni 2006).

Sellekohast täiendavat teavet võib saada ökoloogia-, arendus- ja säästva arengu ministeeriumist (energia- ja tooraine osakond, energia- ja mineraalressursside talitus, kaevandusalase seadusandluse büroo) (le ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière)), aadress: 61, boulevard Vincent Auriol, Télédoc 133, F-75703 Paris Cedex 13 (telefon (33) 144 97 23 02, faks (33) 144 97 05 70). Eespool osutatud õigusaktide sätetega saab tutvuda veebilehel: http://www.legifrance.gouv.fr

(1) EÜT L 164, 30.6.1994, lk 3.